recursal/SuperWikiNEXT-32B huggingface dataset:
**কঙ্কাবতী দেবী** (জন্ম: ১৯০৩ খ্রিষ্টাব্দ - মৃত্যু: ২১ জুন ১৯৩৯ খ্রিষ্টাব্দ) একজন গায়িকা এবং অভিনেত্রী ছিলেন।

প্রথম জীবন
----------

কঙ্কাবতী দেবীর জন্ম হয় বিহারের মজঃফরপুরে। পিতা গঙ্গাধরপ্রসাদ সাহু ছিলেন সঙ্গীতরসিক। বাড়ির পরিবেশের প্রভাবে ছোটবেলা থেকে সঙ্গীতের প্রতি কঙ্কাবতীর আকর্ষণ দেখা দেয়। বেথুন কলেজে বি এ পড়বার সময় তিনি রবীন্দ্রনাথের সংস্পর্শে আসেন এবং জোড়াসাঁকো ঠাকুরবাড়িতে তার সাথে 'গৃহপ্রবেশ' নাটকের মাসির ভূমিকায় অভিনয় করে খ্যাতি অর্জন করেন। এম এ পড়বার সময় অসুস্থতার জন্য পড়াশোনায় ছেদ পড়ে এবং রঙ্গমঞ্চে যোগদানের সিদ্ধান্ত করেন।

অভিনয় জীবন
-----------

শিশিরকুমার ভাদুড়ীর সাথে 'দিগ্বিজয়ী' নাটকে ভারত নারীর ভূমিকায় অভিনয় থেকে তার পেশাদারী অভিনয় জীবনের শুরু হয়। এরপর 'সীতা', 'যোগাযোগ', 'পল্লীসমাজ', 'টকী অফ টকীজ', 'চন্দ্রগুপ্ত' প্রভৃতি নাটকে শিশিরকুমারের সহঅভিনেত্রীরূপে অভিনয়জগতে খ্যাতি অর্জন করেন। ১৯৩০ খ্রীষ্টাব্দে শিশিরকুমারের দলের সাথে আমেরিকা যান। শিশিরকুমারের পরিচালিত কয়েকটি চলচ্চিত্রেও তিনি অভিনয় করেন।

'চাণক্য' চলচ্চিত্রটির কাজ সমাপ্ত হওয়ার আগেই ১৯৩৯ খ্রিষ্টাব্দের ২১ জুন কঙ্কাবতীর মৃত্যূ হয়।

তথ্যসূত্র
---------

1. 1 2 3  *ভারতকোষ দ্বিতীয় খণ্ড - বঙ্গীয় সাহিত্য পরিষৎ - কলকাতা*।

বহিঃসংযোগ
---------

* আইএমডিবি তে কঙ্কাবতীর জীবনী
ফলিত কণা পদার্থবিদ্যায়, নিউক্লিয় পদার্থবিদ্যায় বা নিউক্লিয় কারিগরীবিদ্যায় **কণা শনাক্তকারী যন্ত্র** বা **পার্টিকেল ডিটেক্টর** বা **রেডিয়েশন ডিটেক্টর** যন্ত্রের সাহায্যে আয়নিত কণা গুলিকে চিহ্নিত করা বা তাদের সঞ্চার পথকে চিহ্নিত করা হয়। মূলত নিউক্লিয় বিঘটনের সময় বা মহাজাগতিক বিকিরণের সময় বা নিউক্লিয় কণা গুলিকে ত্বরান্বিত করার সময় এই ধরনের আয়নিত কণার সৃষ্টি হয়। এই যন্ত্রটি দ্বারা কনাগুলির ভরবেগ, স্পিন, চার্জ ইত্যাদি নানা বিষয়কে পরিমাপ করা যায়।

উদাহরণ এবং প্রকারভেদ
--------------------

বিভিন্ন ধরনের কণার শনাক্তকরণের সংক্ষিপ্তসার
নানা ধরনের কণা শনাক্তকারী যন্ত্র আবিষ্কার করা হয়েছে। তাদের মধ্যে আয়নিত কণা শনাক্তকারী যন্ত্র এবং স্ফুলঙ্গযুক্ত কণা শনাক্তকারী যন্ত্র অন্যতম। এগুলি ছাড়াও সম্পূর্ণ ভিন্ন পদ্ধতিতে Čerenkov light ও transition radiation শনাক্তকরা হয়।

ক্লাউড চেম্বারে অতিসম্পৃক্ত জলীয় বাষ্প দিয়ে কণা গুলির সঞ্চার পথকে দৃশ্যমান করা হয়েছে। আয়নিত কোন গুলি যাওয়ার পর বিমান চলে যাওয়ার পর যেমন পুচ্ছ তৈরি করে সেই রকমই একটি পুচ্ছ তৈরি করেছে
CERN এর bubble chamber থেকে প্রাপ্ত ছবি
**ঐতিহাসিক উদাহরণ**

* বাবেল চেম্বার
* উইলসন ক্লাউড চেম্বার (ডিফিউসন চেম্বার)
* ফটোগ্রাফিক প্লেট

**তেজস্ক্রিয় বিকিরণ শনাক্তকরণ** এর জন্য নিম্নলিখিত যন্ত্রগুলি ব্যবহার হয় । এগুলি বাণিজ্যিকভাবে বহুল পরিমানে উৎপাদন করা হয়। মূলত আণবিক চুল্লি, চিকিৎসা বিষয়ক বা পরিবেশ সম্বন্ধীয় ক্ষেত্রে ব্যবহার করা হয়।

* গ্যাস-আয়নিত ডিটেক্টর (Gas-Filled Detector)
	+ গাইগার-মুলার কাউন্টার
	+ আয়নিত কক্ষ
	+ সমানুপাতি গণক
* স্ফুলিঙ্ক গণক
* অর্ধপরিবাহী ডিটেক্টর
* ডোসিমিটার
* ইলেক্ট্রোস্কোপ

**কণা ও নিউক্লিয় পদার্থবিদ্যায় ব্যবহৃত কিছু সাধারণ যন্ত্রাদি**

* গ্যাসীয় আয়নিত ডিটেক্টর
	+ আয়নিত কক্ষ
	+ সমানুপাতি গণক
		- Multiwire Proportional Chamber
		- ড্রিফ্ট কক্ষ
		- সময় প্রচ্ছায়া চেম্বার
	+ গাইগার-মুলার টিউব
	+ স্পার্ক চেম্বার
* Solid-state detectors
	+ semiconductor detectors and variants including CCDs
	+ solid-state track detectors
	+ Cherenkov detector
		- RICH (Ring Imaging Cherenkov Detector)
	+ Scintillation counter and associated Photomultiplier or Photodiode / Avalanche photodiode
		- Lucas cell
		- Time of flight detector
	+ Semiconductor detector
		- Silicon Vertex Detector
	+ Transition radiation detector
* Calorimeters
* Microchannel plate detectors
* Neutron detectors
কচ্ছের রণে নীলগাই-এর দল
**কচ্ছের রণ** (গুজরাটি: કચ્છનું રણ) হল একটি লবণাক্ত জলাভূমি যার বেশিরভাগই অংশ ভারতের গুজরাত রাজ্যে (মূলতঃ কচ্ছ জেলায়) অবস্থিত ও কিছু অংশ পাকিস্তানের সিন্ধু প্রদেশে অবস্থিত। এটি দুটি প্রধান অংশে বিভক্ত; কচ্ছের বড় রণ এবং কচ্ছের ছোট রণ।

ভূ-উপাত্ত
---------

কচ্ছের রণ ভারতের গুজরাত ও পাক অধিকৃত সিন্ধু প্রদেশের কিছু অংশে অবস্থিত।এটি একটি ঋতুভিত্তিক সমুদ্রপৃষ্ঠ অঞ্চল, রন শব্দের *অর্থ হল 'মরুভূমি'৷* এই অঞ্চলটি গুজরাতের কচ্ছ জেলায় অবস্থিত। মরুভূমিটি প্রায় ১০,০০০ বর্গমিটারের বিশাল এলাকা জুড়ে অবস্থান করছে এবং এটির দক্ষিণে কচ্ছ উপসাগর থেকে থর মরুভূমি পর্যন্ত বিস্তৃত। রাজস্থান থেকে উৎপন্ন বহু নদী এই অঞ্চলের মধ্য দিয়ে প্রবাহিত হয়েছে, যেমন- লুনি, ভুলি,নারা,সরস্বতী ও রূপের ইত্যাদি।

এই অঞ্চলটি একটি নিম্ন সমতলভূমি ও সমুদ্রের খুব কাছে অবস্থান করার কারনে বর্ষাকালে এর বেশিরভাগ অংশ বন্যার কবলে পড়ে।এই অঞ্চলের বালিযুক্ত উচ্চভূমিকে 'বেট' বলা হয়,এখানেই একমাত্র গাছপালা ও ঘাস জন্মায় যেগুলি বন্যার সময় এখানকার জীবজন্তুদের একমাত্র আশ্রয়স্থল হিসেবে কাজ করে।

[[[[

কচ্ছের রণ উৎসব উৎযাপন]]]]

পরিবেশগত গুরুত্ব
----------------

সমগ্র ভারত-মালয় অঞ্চলে কচ্ছের রণটিই একমাত্র বড় বন্যা ঘূর্ণমান অঞ্চল। 
যে এলাকায় একপাশে মরুভূমি রয়েছে এবং অন্যদিকে সমুদ্র, কচ্ছের রণকে বিভিন্ন পরিবেশিত পরিবেশ, যার মধ্যে রয়েছে ম্যানগ্রোভ এবং মরুভূমি উদ্ভিদ।  কচ্ছ রন ঘাসভূমি এবং মরুভূমি বন্যপ্রাণীগুলির আবাসস্থল যা এই বিশাল এলাকাগুলির প্রায়ই কঠোর অবস্থার সাথে সামঞ্জস্যপূর্ণ।এগুলির মধ্যে রয়েছে প্রাণীর ও বিপন্ন প্রাণী এবং উদ্ভিদ প্রজাতি।

তথ্যসূত্র
---------

1. ↑  "WWF - Rann of Kutch Flooded Grasslands"। ২২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৭ জুন ২০১৭।
2. ↑  Negi, Sharad Singh (১৯৯৬)। *Biosphere reserves in India: landuse, biodiversity and conservation*। Indus Publishing। পৃষ্ঠা 221। আইএসবিএন 9788173870439।
3. ↑  Sharma, R.P. (১০ নভে ২০১১)। *The Indian forester, Volume 127, Issues 7-12*। University of Minnesota।
১৮৪৫ সালের আঁকা একটি ছবিতে দেখা যাচ্ছে, একজন আরব বণিক বিনিময়ের মাধ্যম হিসাবে কড়ি ব্যবহার করছে।
**কড়ি** হচ্ছে একধরনের ছোট্ট সামুদ্রিক শামুক। তবে কড়ি বলতে এই প্রানীর শরীরের শক্ত আবরণকে বুঝায়। বাংলায় কড়ি শব্দটি এসেছে সংস্কৃত *কপর্দক* শব্দটি থেকে। কড়ি দেখতে চকচকে, মসৃন ও দৃষ্টিনন্দন অনেকটা পোর্সালিনের মতো। প্রকৃতপক্ষে পোর্সালিন শব্দটিও এসেছে প্রাচীন ইতালীয় ভাষার porcellana থেকে যার অর্থ কড়ি। প্রাচীনকাল থেকেই শামুকের একটি বিশেষ প্রজাতির দেহাবশেষ বিনিময়ের মাধ্যম হিসাবে ব্যবহৃত হয়ে আসছে। বর্তমানেও গহনা তৈরীতে ও অনেক আচার অনুষ্ঠানে কড়ির ব্যবহার দেখা যায়।

বর্ণনা
------

চকচকে ও মসৃণ সামুদ্রিক কড়ি
বিভিন্ন জাতের কড়ি
কড়ি দেখতে চকচকে, মসৃন ও প্রায় ডিম্বাকৃতির হয়। যার একটি দিক চ্যাপ্টা এবং সেদিকে লম্বাটে খাঁজকাটা মুখ থাকে। কড়ি ৫ সেমি থেকে ১৫ সেমি পর্যন্ত লম্বা হয়। অনেক কড়ির গায়ে দৃষ্টিনন্দন নকশা দেখতে পাওয়া যায়।

মানুষের ব্যবহারে কড়ি
---------------------

১৭৪২ সালে অংকিত কড়ির ছবি
উপমহাদেশে মানুষের ব্যবহারের জন্য যে কড়ি তা মূলত মালদ্বীপের সাগরে পাওয়া একপ্রকার ছোট শামুকের খোল। ভারতে ও আফ্রিকায় বিনিময়ের মাধ্য হিসাবে এর ব্যাপক প্রচলন ছিল। দাস ব্যবসায় নিয়োজিত পশ্চিমা জাতির মানুষেরা আফ্রিকায় কড়ির প্রচলন করে। চীন ও ইউরোপেও কড়ির ব্যবহার ছিল। নেপালে কড়ি জুয়া খেলায় ব্যবহৃত হত। মধ্যযুগে মঙ্গলকাব্যে বিনিময়ের মাধ্যম হিসাবে কড়ির ব্যবহারের উল্লেখ আছে। তখনকার সময়ে শহরে স্বর্ণ বা রৌপ্য মুদ্রার প্রচলন থাকলেও গ্রামাঞ্চলে কড়ির প্রচলনই বেশি ছিল। মুঘল ও সুলতানী আমলে শস্য বা কড়ি যে কোন উপায়ে কর প্রদান করা যেত। সে সময়ে কড়ির হিসাবটি ছিল 
৪ কড়ি = ১ গণ্ডা, 
২০ গণ্ডা = ১ পণ,
৪ পণ = ১ আনা,
৪ আনা = ১ কাহন
৪ কাহন = ১ টাকা (২৮,৮৮০ কড়ি)।

তথ্যসূত্র
---------

1. ↑  *Oxford English Dictionary*: "The ceramic material was apparently so named on account of the resemblance of its translucent surface to the nacreous shell of the mollusc. [...] The cowrie was probably originally so named on account of the resemblance of the fissure of its shell to a vulva (it is unclear whether the reference is spec. to the vulva of a sow)."
2. ↑  Jan Hogendorn
and Marion Johnson (১৯৮৬)। *The Shell Money of the Slave Trade*। Cambridge: Cambridge University Press। আইএসবিএন 9780521541107। সংগ্রহের তারিখ ২৯ এপ্রিল ২০১৫।  line feed character in `|লেখকগণ=` at position 14 (সাহায্য)
3. ↑  "কড়ি"।
**নাসিরুদ্দিন মাহমুদ** (ফারসি : **ناصر الدين محمود**) (*রাজত্বকাল* : ১২২৭ – ১২৩২) ছিলেন সুলতান শামসুদ্দীন ইলতুতমিশ এবং তার প্রধান সঙ্গী কুতুব আল-দ্বীন আইবেকের কন্যা তুরকান খাতুনের বড় ছেলে। তিনি ওউধের গভর্নর ছিলেন এবং পরে মৃত্যুর আগে পর্যন্ত তিনি বাংলার গভর্নর হিসাবে দায়িত্ব পালন করেছিলেন।

ইতিহাস
------

যখন গিয়াসউদ্দিন ইওয়াজ শাহ দিল্লির সুলতান ইলতুতমিশের বিরুদ্ধে বিদ্রোহ করেন, তখন তিনি আলাউদ্দীন জানি সহ তার পুত্র নাসিরুদ্দিন মাহমুদকে ইওয়াজের বিরুদ্ধে আক্রমণ করার জন্য পাঠান। ইওয়াজ হেরে যায় এবং নিহত হয়। এরপর নাসিরুদ্দিন বঙ্গের গভর্নর হন। তখন তিনি সুলতান সামসুদ্দিন ইলিতুতমিশের কাছ থেকে *মালিক উশ-শার্ক* (مٰلك الشّرق Arabic: "*পূর্বাঞ্চলের সম্রাট"*) উপাধি প্রাপ্ত হন।

১২২৮ সালে, নাসিরুদ্দিন কামরূপের এক রাজা রাজা পৃথুকে (রাজত্বকাল: ১১৮৫ – ১২২৮) আক্রমণ করে হত্যা করেছিলেন। পরবর্তীকালে তিনি তিব্বত আক্রমণ করেছিলেন।[]

দেড় বছর রাজত্ব করার পরে, নাসিরউদ্দীন ১২৩২ সালে মারা যান।

আরো দেখুন
---------

* বাংলার শাসকদের তালিকা

তথ্যসূত্র
---------

1. ↑  Siddiqi, Iqtidar Husain (১৯৯২)। *Perso-Arabic Sources of Information on the Life and Conditions in the Sultanate of Delhi*। Munshiram Manoharlal Publishers Pvt. Ltd.। পৃষ্ঠা 6।
2. ↑  Banarsi Prasad Saksena (১৯৯২)। "The Khaljis: Alauddin Khalji"। *A Comprehensive History of India: The Delhi Sultanat (A.D. 1206-1526)* (Second সংস্করণ)। The Indian History Congress / People's Publishing House। পৃষ্ঠা 321। ওসিএলসি 31870180।
3. ↑  Ahmed, ABM Shamsuddin (২০১২)। "Iltutmish"। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
4. 1 2  Sarkar, J. N. (১৯৯২)। "Chapter II The Turko-Afghan Invasions"। *The Comprehensive History of Assam*। Assam Publication Board। পৃষ্ঠা 38।
**কটকের প্রথম যুদ্ধ** ১৭৪১ সালের আগস্টে মির্জা বাকেরের নেতৃত্বাধীন মারাঠা বাহিনী এবং উড়িষ্যার প্রাদেশিক শাসনকর্তা সৈয়দ আহমদ খানের সৈন্যবাহিনীর মধ্যে সংঘটিত হয়। যুদ্ধে সৈয়দ আহমদ পরাজিত ও বন্দি হন এবং মির্জা বাকের কটক দখল করে নেন।

পটভূমি
------

মূল নিবন্ধসমূহ: দ্বিতীয় মুর্শিদ কুলির বিদ্রোহ ও বাংলায় মারাঠা আক্রমণ (১৭৪১)
১৭৪০ সালে আলীবর্দী খান সরফরাজ খানকে পরাজিত ও নিহত করে বাংলার মসনদ দখল করেন। এসময় বাংলার অধীনস্থ উড়িষ্যা প্রদেশের শাসনকর্তা ছিলেন সরফরাজ খানের ভগ্নিপতি দ্বিতীয় মুর্শিদ কুলি খান। তিনি আলীবর্দীর কর্তৃত্ব মেনে নেন নি, বরং বিদ্রোহ ঘোষণা করেন। কিন্তু ১৭৪১ সালের মার্চে আলীবর্দী এই বিদ্রোহ দমন করে দ্বিতীয় মুর্শিদ কুলিকে বিতাড়িত করেন এবং নিজ ভ্রাতুষ্পুত্র ও জামাতা সৈয়দ আহমদ খানকে উড়িষ্যার নায়েব নাযিম নিযুক্ত করেন। দ্বিতীয় মুর্শিদ কুলি উড়িষ্যা পুনর্দখল করার জন্য মারাঠা নেতা প্রথম রঘুজী ভোঁসলের সহায়তা প্রার্থনা করেন। মুর্শিদ কুলির জামাতা মির্জা বাকেরের অধীনে একদল মারাঠা সৈন্য উড়িষ্যা সীমান্তে উপস্থিত হয়।

এদিকে উড়িষ্যার নবনিযুক্ত নায়েব নাযিম সৈয়দ আহমদ ছিলেন উদ্ধত প্রকৃতির। ফলে তাঁর সৈন্যবাহিনীর অনেকেই তাঁর প্রতি বিরূপ হয়ে ওঠে। এমতাবস্থায় মির্জা বাকেরের নেতৃত্বে মারাঠা বাহিনী উড়িষ্যা আক্রমণ করলে সৈয়দ আহমদের অসন্তুষ্ট সৈন্যরা মারাঠাদের সঙ্গে যোগদান করে।

যুদ্ধের ঘটনাবলি
---------------

মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনী প্রায় বিনা বাধায় উড়িষ্যার অনেকাংশ দখল করে নেয় এবং ১৭৪১ সালের আগস্টে উড়িষ্যার তদানীন্তন রাজধানী কটকের নিকটবর্তী হয়। সৈয়দ আহমদ তাদেরকে বাধা দেয়ার চেষ্টা করেন, কিন্তু মির্জা বাকেরের তুলনামূলক বৃহত্তর ও দক্ষ সৈন্যবাহিনীর নিকট সৈয়দ আহমদের সৈন্যদল সহজেই পরাস্ত হয়। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কঠোর প্রহরাধীনে অন্তরীণ করে রাখা হয়। মির্জা বাকেরের নেতৃত্বে মারাঠা সৈন্যরা কটকের ওপর নিয়ন্ত্রণ স্থাপন করে।

ফলাফল
-----

কটক অধিকারের পর কার্যত সমগ্র উড়িষ্যার ওপরই মির্জা বাকেরের মারাঠা সৈন্যদের কর্তৃত্ব প্রতিষ্ঠিত হয়। এ সংবাদ মুর্শিদাবাদে পৌঁছলে নবাব আলীবর্দী সসৈন্যে উড়িষ্যার দিকে অগ্রসর হন। ১৭৪১ সালের ডিসেম্বরে রায়পুরের যুদ্ধে তিনি মির্জা বাকেরের নেতৃত্বাধীন মারাঠা বাহিনীকে পরাজিত ও বিতাড়িত করেন, এবং নবাবের সেনাপতি মীর জাফর বড়বাটি দুর্গ থেকে সৈয়দ আহমদকে মুক্ত করেন। ফলে উড়িষ্যায় বাংলার নবাবের কর্তৃত্ব পুন:প্রতিষ্ঠিত হয়।

আরো দেখুন
---------

* কটকের যুদ্ধ (১৭৪২)
* কটকের যুদ্ধ (১৭৪৯)

তথ্যসূত্র
---------

1. 1 2 3 4 5 6 7 8 9 10 11 12 13  ড. মুহম্মদ আব্দুর রহিম, *(বাংলাদেশের ইতিহাস)*, *নবাব আলীবর্দী খান*, পৃ. ২৯২–২৯৩
2. 1 2  মোহাম্মদ শাহ (২০১২)। "মারাঠা হামলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
কনকা কুরিস
**কনকা কুরিস** (১৬ অক্টোবর ১৯৬১ — ১৯৯৯) একজন তুর্কি নারীবাদী লেখক যিনি ১৯৯৮ সালে নিখোঁজ হওয়ার পর ২০ জুলাই ১৯৯৯ সালের তুরস্কের কোনিয়াতে শহীদ হন।

মৃত্যু
------

কুরিসকে তুর্কি হিজবুল্লাহর প্রাক্তন সদস্য বলে অভিযোগ করা হয়, কিন্তু পরে তিনি সংগঠনটির নিন্দা করেছিলেন এবং কুরআনের গোঁড়ামী ব্যাখ্যার সমালোচনা করেছিলেন। কুরিস ১৯৯৮ সালের জুলাইয়ে নিখোঁজ হন। তাকে ৩৮ দিন নির্যাতন করা হয় এবং তারপরে তাকে হত্যা করা হয়েছিল এবং তাকে একটি অগভীর কবরে দাফন করা হয়েছিল। খুনিদের দ্বারা নির্যাতনের সময়কাল রেকর্ড করা হয়েছিল। ক্রিয়াকলাপের পর যেখানে হিজবুল্লাহ নেতা হুসেইন ভেলিওগলু নিহত হয়, সেখানে ২০০০ সালের জানুয়ারিতে তার লাশ পাওয়া যায়। তার বয়স ছিল ৩৮।

অপরাধী
------

তুর্কি হিজবুল্লাহ তাকে অপহরণ, নির্যাতন এবং তার মৃত্যুর দায় স্বীকার করে এবং বিবৃতিতে বলা হয়, "কনকা কুরিসের ক্রিয়া ও মতবাদসমূহ আল্লাহ্‌ ও কুরআন আল কারীম এর বিরুদ্ধে যায় যার জন্য তিনি ইসলামের একজন শত্রু এবং ধর্মনিরপেক্ষ নারীবাদী, তাকে হিজবুল্লাহ যোদ্ধারা অপহরণ করে এবং আমাদের ঘাঁটিতে জিজ্ঞাসাবাদ করা হয়। কনকা কুরিস, যিনি সরকারি ধর্মীয় মতবাদ এবং ধর্মহীন-ধর্মনিরপেক্ষ তুর্কি প্রজাতন্ত্রের নির্দেশনার সাথে সমান্তরালভাবে কাজ করেছেন পাশাপাশি তাকে জায়নবাদীরা ব্যবহার করেছেন। তার ক্রিয়াকলাপ মুসলমানদের সন্দেহে ফেলবে, তাকে শরীয়া আইনের প্রয়োজনীয়তা অনুসারে শাস্তি দেওয়া হয়েছে।" দেখা গেল হিজবুল্লাহ অনেক মানুষকে হত্যা করেছে। হিজবুল্লাহর শিকার একমাত্র নারী কুরিস।

ব্যক্তিগত জীবন
--------------

তিনি ওরহান কুরিয়ার সাথে বিবাহ বন্ধনে আবদ্ধ হন এবং তিনি পাঁচ সন্তানের জননী। তিনি একজন ধর্মপ্রাণ মুসলমান ছিলেন।

উত্তরাধিকার
-----------

অস্ট্রেলিয়ার ক্যানবেরার লেনক্স গার্ডেনের অংশ "ক্যানবেরা নারা পিস পার্ক" এ ইসলামের নারীদের অধিকার আদায়ের জন্য কনকা কুরিস ১৯৬০-১৯৯৮ নির্যাতিত এবং শহীদ লেখা সহ একটি ফলক স্থাপন করা হয়।

তথ্যসূত্র
---------

1. ↑  "Biografien, Frauenporträts: Konca Kuris" (জার্মান ভাষায়)। ৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০০৭।
2. ↑  "It's official: Konca Kuris murdered by the Hizbullah terrorists"। *Hurriyet Daily News*। ২৩ জানুয়ারি ২০০০।
3. 1 2 3 4  Nadire Mater (৬ মার্চ ২০০০)। "Slain Muslim Feminist Writer Honoured"। *HWP*। সংগ্রহের তারিখ ২৬ জুলাই ২০১২।
4. 1 2  Justin Huggler (২ সেপ্টেম্বর ২০০০)। "Did Turkish army kill the feminist Konca Kuris?"। *The Independent*। সংগ্রহের তারিখ ২৬ জুলাই ২০১২।
5. ↑  Gwynne Dyer (ফেব্রুয়ারি ৩, ২০০০)। "Konca Kuris: Remembering a Muslim heroine"। *The Day*।
6. ↑  Nadire Mater (৬ মার্চ ২০০০)। "Gender-Turkey: Slain Muslim Feminist Writer Honoured"। *IPS News Agency*।
7. ↑  Canberra Nara Peace Park - Konca Kuris Flickr
দাবার সর্বোচ্চ সংস্থা 'ফিদে' (Fédération Internationale des Échecs - FIDE) রেটিং এর জন্য এলো ELO (আরপদ এমরিক এলো (Arpad Emrick Elo; জন্ম: ২৫ আগস্ট, ১৯০৩ এবং মৃত্যু: ৫ নভেম্বর, ১৯৯২। অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।) পদ্ধতি অনুসরণ করে। এই রেটিং অনুসারে কোনো দাবাড়ুর রেটিং ২২০০ পয়েন্টের বেশি হলে তাকে ক্যান্ডিডেট মাস্টার (CM) বলা হয়।

যখন কোনো দাবাড়ুর রেটিং ২৩০০ বা এর বেশি হয়ে যায়, তখন তাকে ফিদে মাস্টার (FM) খেতাব দেয়া হয়।

এরপর থেকে খেতাব পাওয়াটা একটু জটিল হতে থাকে। আগে শুধু রেটিং পয়েন্টের ভিত্তিতেই একজন দাবাড়ু ক্যান্ডিডেট মাস্টার বা ফিদে মাস্টার খেতাব পেলেও এর পরের খেতাব, অর্থাৎ ইন্টারন্যাশনাল মাস্টার (IM) এর জন্য তাকে নর্ম (norm) লাভ করতে হয়। মোটামুটিভাবে নর্ম হল একটি টুর্নামেন্টের সেরা পারফর্মেন্স। প্রত্যেকটি টুর্নামেন্টে একজন দাবাড়ুর একটি পারফর্মেন্স রেটিং থাকে। শুধু এই টুর্নামেন্টে তিনি কত রেটিংধারী দাবাড়ুর মত খেলেছেন, সেটিকেই বলা হয় পারফর্মেন্স রেটিং। ইন্টারন্যাশনাল মাস্টার এর খেতাব অর্জন করতে হলে IM এবং গ্র‍্যান্ডমাস্টাররা আছেন এমন টুর্নামেন্টে মোট তিনটি নর্ম লাভ করতে হয়। তৃতীয় নর্ম অর্জন করার পরে তাকে আনুষ্ঠানিকভাবে ইন্টারন্যাশনাল মাস্টার খেতাব দেয়া হয়। সাধারণত ২৪০০-২৫০০ রেটিংধারীরা IM খেতাব পেয়ে থাকেন। তবে এর কিছু ব্যত্যয় ঘটে থাকে। যেমন ২৫০০ রেটিং পার করে গেছেন অথচ গ্র‍্যান্ডমাস্টার হননি এমন ইন্টারন্যাশনাল মাস্টার আছেন। আবার অনেক সময় কোনো টুর্নামেন্টে বিশেষভাবে ভালো করলে (যেমন বিশ্ব জুনিয়র চ্যাম্পিয়নশিপে রানার আপ হলে) তাকে সরাসরি ইন্টারন্যাশনাল মাস্টারের খেতাব দিয়ে দেয়া হয়। 
মাত্র ১০ বছর ১০ মাস ১৯ দিন বয়সে সর্বকনিষ্ঠ IM এর খেতাব লাভ করেন ভারতের (বর্তমানে গ্র‍্যান্ডমাস্টার) প্রজ্ঞানন্দ রমেশবাবু।

দাবার সর্বশেষ এবং সর্বোচ্চ আনুষ্ঠানিক খেতাব হল গ্র‍্যান্ডমাস্টার (GM) ২৫০০ এর বেশি রেটিং এবং এর সাথে অন্যান্য গ্র‍্যান্ডমাস্টার আছেন এমন বিভিন্ন টুর্নামেন্টে তিনটি নর্ম লাভ করলে তাকে গ্র‍্যান্ডমাস্টার খেতাব দেয়া হয়। এটি একজন দাবাড়ুর জন্য সর্বোচ্চ সাধারণ খেতাব।
এটির অবশ্য কিছু বাড়তি অনানুষ্ঠানিক খেতাব রয়েছে। যেমন ২৭০০ এর বেশি রেটিং হলে তাদের সুপার গ্র‍্যান্ডমাস্টার বলা হয়। এ বছরের মার্চ পর্যন্ত হিসাব অনুযায়ী বিশ্বে গ্র‍্যান্ডমাস্টারের সংখ্যা ১৬১২. ঠিক ১২ বছর ৭ মাস বয়সে সর্বকনিষ্ঠ দাবাড়ু হিসেবে গ্র‍্যান্ডমাস্টার খেতাব লাভ করেন রাশিয়ান গ্র‍্যান্ডমাস্টার সার্গেই কারইয়াকিন।
বাংলাদেশে ৫ জন গ্র‍্যান্ডমাস্টার, ২ জন আন্তর্জাতিক মাস্টার, ১২ জন ফিদে মাস্টার, ৯ জন ক্যান্ডিডেট মাস্টার, ১ জন নারী আন্তর্জাতিক মাস্টার, ৪ জন নারী ফিদে মাস্টার এবং ১ জন নারী ক্যান্ডিডেট মাস্টার আছেন।

ELO রেটিং পদ্ধতি ১৯৭৮
---------------------

রেটিং পরিসর এবং পদবি বা মূল্যায়িত মর্যাদা

* ২৭০০ বা এর উর্দ্ধে সুপার গ্রান্ডমাস্টার
* ২৫০০-২৭০০ গ্রান্ডমাস্টার (জিএম)
* ২৪০০-২৫০০ আন্তর্জাতিক মাস্টার (আইএম)
* ২৩০০-২৪০০ ফিদে মাস্টার (এফএম)
* ২২০০-২৩০০ ফিদে ক্যান্ডিডেট মাস্টার (সিএম)
* ২০০০-২২০০ ক্যান্ডিডেট মাস্টার
* ১৮০০-২০০০ এ শ্রেণী
* ১৬০০-১৮০০ বি শ্রেণী
* ১৪০০-১৬০০ সি শ্রেণী
* ১২০০-১৪০০ ডি শ্রেণী
* ১২০০ এর কম শিক্ষানবিস
**কন্ডং** বা **কন্দং** হল বালিদ্বীপের একটি নৃত্যকলা যা প্রায়শই লেগং নৃত্যের ভূমিকা হিসেবে পরিবেশিত হয় এবং গেমলানের সেমার পাঙ্গুলিংগান শৈলীর সাথে সম্পাদিত হয়।

কনডং নৃত্য উনিশ শতকের মাঝামাঝি বালির রাজপ্রাসাদ থেকে উদ্ভূত হয়েছিল। এই নৃত্যের স্রষ্টা কে তা অজানা, তবে লোক ইতিহাস থেকে জানা যায় যে সুকাওয়াতির এক মরনাপন্ন রাজপুত্র গেমলান সঙ্গীতের সাথে দুটি সুন্দরী মেয়েকে সুন্দরভাবে নাচতে দেখেছিলেন। এর ফলে তার স্বাস্থ্য ফিরে আসে। রাজপুত্র সেই নাচের পুনরাবৃত্তি ও প্রচার করেন। এটি মূলত সুপ্রবা এবং উইলোটামা নামে দুই *বিদাদারির* (নিম্ফ) গল্প। ১৯৩০ সাল নাগাদ গল্পটির পটকথার পরিবর্তন করা হয় ও গল্পের মুখ্য চরিত্র হয়ে ওঠেন একজন রাজা বা রাণী।

বর্তমানে, কনডং -এর অভিনীত চরিত্র এক অনুগত দাসের প্রতীক স্বপ। রিত্যকার নী কেতুত আরিনি কনডং নর্তকীকে একজন প্রাসাদ ভৃত্যের চরিত্র হিসাবে পরিবেশনা করেছেন যে রাজার সেবা করে এবং তার ক্ষমতার একজন অনুরাগী। এছাড়াও সে রাজার কন্যার সৌন্দর্যের অনুরাগী।

কনডং নৃত্যের বিবিধ অঙ্গ সঞ্চালন বিভিন্ন লেগং নাচের অঙ্গ সঞ্চালনার সরলীকৃত সংস্করণ। কিন্তু প্রকৃতপক্ষে, কনডং একটি মৌলিক বালিনিজ নৃত্য হিসেবে বিবেচিত হয়। স্থানীয় শিশুদের মধ্যে এই নাচ শেখার বেশ আগ্রহ আছে।

প্রদর্শন শৈলী
-------------

 কনডং নর্তকী (বাম) দুই লেগং নর্তকী অপেক্ষা করছে
কনডং সাধারণত লেগং নৃত্যের মুখবন্ধ হিসেবে ব্যবহৃত হয়। লেগং নৃত্যের আগে কনডং নৃত্য পরিবেশিত হয় (যদিও তা সবসময় আবশ্যিক নয়)। কনডং নৃত্য গাম্বু বা আরজা নৃত্যের আগেও পরিবেশন করা যেতে পারে।

লেগং নৃত্যে শুরু হওয়ার আগে কনডং নর্তকী প্রথমে মঞ্চে প্রবেশ করে এবং তার নৃত্য পরিবেশনা সম্পাদন করে। কনডং নর্তকী সাধারণত একটি অল্পবয়সী মেয়ে হয় যার অঙ্গ সঞ্চালনা "তীক্ষ্ণ এবং তীব্র"। যখন লেগং পারফরম্যান্স সঠিকভাবে শুরু হয়, তখন কনডং নর্তকী লেগং নর্তকীদের সাথে নাচতে পারে। কনডং নর্তকী মঞ্চ ছাড়ার পূর্বে মঞ্চে আসীন প্রতিটি নর্তকীকে একটি হাতপাখা প্রদান করে। একটি কনডং পরিবেশনার গড় দৈর্ঘ্য প্রায় ১৫ মিনিট।  *লেগং ল্যাসেম* নৃত্য শুরু জলে কনডং নর্তকী একটি দাঁড়কাকের ডানা নিয়ে মঞ্চে ফিরে আসে যা রাজা লাসেমের মৃত্যুর পূর্বাভাস দেয়।

লেগং নাচের মতো, কনডং-এর সাথে গেমলানের সেমার পাঙ্গুলিংগান শৈলী মিশ্রিত রয়েছে।

তথ্যসূত্র
---------

1. 1 2 3  Bali Post 2007।
2. 1 2 3 4  Kusumawati 2012।
3. 1 2 3 4  Tenzer 2000।
4. ↑  Indriasari 2013।
নবী মুহাম্মদ (সাঃ)-এর পায়ের ছাপের জন্য কদম রসুল দেখুন।
**কদমরসুল** মধ্য বাংলাদেশের নারায়ণগঞ্জ শহরের একটি এলাকা বা উপশহর। এটি শীতলক্ষ্যা নদীর পূর্ব তীরে অবস্থিত। কদমরসুল পূর্বে বন্দর উপজেলাধীন স্বতন্ত্র এবং ২৫তম জনবহুল শহর ছিল। ২০১১ সালে একে নারায়ণগঞ্জের সাথে একীভূত করে নারায়ণগঞ্জ মহানগর গঠন করা হয়। কদমরসুল এলাকায় নারায়ণগঞ্জ সিটি কর্পোরেশনের ১৯-২৭ নং ওয়ার্ড অবস্থিত। কদম রসুল দরগাহের জন্য এ অঞ্চলটি বিখ্যাত।

ইতিহাস
------

কদমরসুল শহরটি বেশ পুরনো। কদমরসুল পৌরসভা ১৯৯৩ সালে গঠিত হয়েছিল। ২০১১ সালের ৫ মে নারায়ণগঞ্জ পৌরসভা ও সিদ্ধিরগঞ্জ পৌরসভার সাথে কদমরসুল পৌরসভাকে বিলুপ্ত করে নারায়ণগঞ্জ সিটি কর্পোরেশন গঠিত হলে এ অঞ্চল নারারণগঞ্জের অন্তভূক্ত হয়।

জনসংখ্যা
--------

২০১১ সালের আদমশুমারী অনুযায়ী কদমরসুল এলাকার মোট জনসংখ্যা ১৬৬,২৯১ জন ছিল। যার মধ্যে ৮৪২৬২ জন পুরুষ এবং ৮২০২৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ১৪৭৪২ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৩ এবং শিক্ষার হার ৬১.৮%(৭ বছরের উর্দ্ধে)। শহরের মোট খানা রয়েছে ৩৯৩০২২টি।

তথ্যসূত্র
---------

1. ↑  "23: Area, Household, Population and Literacy Rate of the Cities, 2011"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা XI। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
2. ↑  "4.1.17 Kadam Rasul (Bandar)"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৭০। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
**ওনুয়া স্মৃতি ভাস্কর্য** হল চাঁদপুর জেলার অন্তর্গত ফরিদগঞ্জ উপজেলার তিনজন প্রখ্যাত ব্যক্তির স্মৃতিচিহ্ন হিসেবে তৈরি করা একটি স্মৃতিসৌধ বা ভাস্কর্য। এটি মূলত একটি গুণী সমাজ ভাস্কর্য।

ইতিহাস
------

কালে কালে ফরিদগঞ্জ উপজেলায় অনেক কৃতি সন্তান জন্ম নিয়েছেন। তাদেরই মধ্যে তিনজন হলেন ওয়ালী উল্লাহ নওজোয়ান, নূরেজ্জামান ভুঁইয়া ও আইউব আলী খান। ফরিদগঞ্জে যাদের কৃতিত্ব অনেক। যারা ফরিদগঞ্জের তৎকালীন অবক্ষিত ও অবনতিশীল সমাজকে উত্তরণের জন্য শারীরিক, মানসিক ও আর্থিকভাবে অক্লান্ত পরিশ্রম করেছেন। তাই তাদের স্মরণে এবং তাদের স্মৃতিচিহ্ন রাখার জন্য ফরিদগঞ্জ উপজেলায় একটি স্মৃতিস্তম্ভ বা ভাস্কর্য তৈরি করা হয়। চাঁদপুর জেলা প্রশাসকের উদ্যোগে ২০০৮ সালের আগস্ট মাসে এই ভাস্কর্যটি প্রতিষ্ঠা করা হয়। যা ফরিদগঞ্জ-রূপসা ও লক্ষ্মীপুর জেলার রায়পুর রাস্তার মোড়ে অবস্থিত।

নকশা এবং স্মৃতিসৌধ নির্মাণ
--------------------------

যুগে যুগে আসা ফরিদগঞ্জ উপজেলার কৃতি সন্তানদের মধ্যে অন্যতম তিনজন কৃতি সন্তানের স্মৃতি ধরে রাখতে চাঁদপুর জেলা প্রশাসকের উদ্যোগে ২০০৮ সালের আগস্ট মাসে এই ভাস্কর্যটি তৈরি করা হয়। এই ভাস্কর্যটির নকশাকারী ছিলেন বাংলাদেশের খ্যাতিমান ভাস্কর শিল্পী অখিল পাল।

ওনুয়া স্মৃতি ভাস্কর্যের নকশার তাৎপর্য
--------------------------------------

ভাস্কর্যটি তিনজন ব্যক্তির মুখমণ্ডলের আকৃতি নিয়ে তৈরি করা হয়েছে। যেহেতু এই তিনজনই হচ্ছেন অবক্ষিত ও অবনতিশীল সমাজকে উত্তরণের পথিকৃৎ। তাই তাদের চেহারার সাথে মিলিয়ে তিনজনেরই মুখমণ্ডলের আকৃতি দিয়ে ভাস্কর্যটি তৈরি করা হয়েছে।

চিত্রশালা
---------

* 
* 
* 
* 
*

আরো দেখুন
---------

* ওয়ালী উল্লাহ নওজোয়ান
* নূরেজ্জামান ভুঁইয়া
* আইউব আলী খান

তথ্যসূত্র
---------

1. ↑  "ফরিদগঞ্জ ডাকাতিয়া নদী, ওনুয়া স্মৃতি ভাস্কর্য, স্মৃতিস্তম্ভ - ফরিদগঞ্জ উপজেলা তথ্যবাতায়ন"। ৪ মে ২০১৮ তারিখে মূল থেকে আর্কাইভ করা। সংগ্রহের তারিখ ১০ মে ২০১৮।

উইকিমিডিয়া কমন্সে **ওনুয়া স্মৃতি ভাস্কর্য** সংক্রান্ত মিডিয়া রয়েছে।

বহিঃসংযোগ
---------

| * দে
* স
বাংলাদেশ চাঁদপুর জেলার দর্শনীয় স্থান |
| --- |
| চাঁদপুর সদর | 
* অঙ্গীকার স্মৃতিসৌধ
* রক্তধারা স্মৃতিসৌধ
* পদ্মা-মেঘনার চর
* শহীদ রাজু ভাস্কর্য
* শাহাবুদ্দিন স্কুল এন্ড কলেজ
* চৌধুরী বাড়ি
* কড়ৈতলী জমিদার বাড়ি
* মঠখোলার মঠ
* **আরও...**

 |
| ফরিদগঞ্জ | 
* রূপসা জমিদার বাড়ি
* শোল্লা জমিদার বাড়ি
* লোহাগড় মঠ
* লোহাগড় জমিদার বাড়ি
* সাহাপুর রাজবাড়ি
* পর্তুগীজ দুর্গ, সাহেবগঞ্জ
* ওনুয়া স্মৃতি ভাস্কর্য
* **আরও...**

 |
| হাজীগঞ্জ | 
* হাজীগঞ্জ বড় মসজিদ
* আলমগীরী মসজিদ
* বলাখাল জমিদার বাড়ি
* বড়কুল জমিদার বাড়ি
* যাত্রা মুনির মঠ
* সত্যরাম মজুমদারের মঠ
* নাওড়া মঠ
* **আরও...**

 |
| কচুয়া | 
* তুলাতুলী মঠ
* মনসা মুড়া
* **আরও...**

 |
| মতলব উত্তর | 
* গজরা জমিদার বাড়ি
* **আরও...**

 |
| মতলব দক্ষিণ | 
* বোয়ালিয়া জমিদার বাড়ি
* **আরও...**

 |
| শাহরাস্তি | 
* হযরত শাহরাস্তি (রহ.) এর মাজার
* **আরও...**

 |
| 
* কমন্স
* বিষয়শ্রেণী
* প্রবেশদ্বার

 |
**এরমেলিন্ডা মেকসি** হচ্ছেন ১৯৯৭ সাল থেকে ২০০৫ সাল পর্যন্ত আলবেনিয়া মন্ত্রিসভায় বিভিন্ন পদে অধিষ্ঠিত একজন আলবেনিয়ান রাজনীতিবিদ। তিনি আলবেনিয়ার প্রথম নারী যিনি উপ প্রধানমন্ত্রী পদে অধিষ্ঠিত হয়ে ছিলেন কর্তৃক, তখনকার সময়ে আলবেনিয়ায় তার এই পদটিই ছিল কোন নারী কর্তৃক অধিকৃত সর্বোচ্চ পদ।

জীবনী
-----

মেকসি ১৯৭৯ সালে তিরানা বিশ্ববিদ্যালয়ের থেকে স্নাতক হন। পরে তিনি অর্থনীতিতে পিএইচডি অর্জন করেন। তিনি অর্থনীতি অনুষদের অধ্যাপক হিসাবে অনেক বছর ধরে কাজ করেন।

১৯৯২ সালে তিনি আলবেনিয়া প্রজাতন্ত্রের সংসদ সদস্য নির্বাচিত হন এবং নভেম্বর ২০১১ পর্যন্ত এই পদে অধিষ্ঠিত হন।
সমাজতান্ত্রিক সরকার চলাকালীন তিনি ১৯৯৭-১৯৯৮ সালে বৈদেশিক সহায়তা ও উন্নয়ন প্রতিমন্ত্রী হিসেবে দায়িত্ব পালন করেন এবং ২০০২ সাল পর্যন্ত অর্থনীতি মন্ত্রী হিসেবে দায়িত্ব পালন করেন।
২০০৩ সালের জুন মাসে ফাতোস ন্যানো গঠিত নতুন সরকারে উপ প্রধানমন্ত্রী হিসেবে তিনি নিযুক্ত হন এবং ডিসেম্বর ২০০৩ পর্যন্ত এই পদে দায়িত্ব পালন করেন। তারপরে তিনি ইউরোপীয় ইন্টিগ্রেশন প্রক্রিয়ার সহায়তার জন্য ইউরোপীয় ইন্টিগ্রেশন মন্ত্রী হিসেবে নিযুক্ত হন যেটি হচ্ছে ইউরোপীয় ইন্টিগ্রেশনে সহায়তার জন্য তৈরি একটি নতুন মন্ত্রণালয়।

২০১১ সাল পর্যন্ত মেকসি সংসদ সদস্য হিসাবে দায়িত্ব পালন করেন, যখন সংসদ কর্তৃক আলবেনিয়া ব্যাংকের সুপারভাইজারি কাউন্সিলের সদস্য নির্বাচিত হওয়ার পরে জারি করা হয়।

তথ্যসূত্র
---------

1. ↑  "Prof. Dr. Ermelinda Meksi"। *bankofalbania.org* (English ভাষায়)। ২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৬ মে ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "SP proposes Meksi for Bank Supervision Council - Top Channel"। *top-channel.tv*। ২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৭।
**কণিকা** হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৯৯ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি।

উৎসর্গীকরণ
----------

রবীন্দ্রনাথ তাঁর "কণিকা" কাব্যগ্রন্থটি প্রমথনাথ রায়চৌধুরীকে উৎসর্গ করেন।

মূল বিষয়বস্তু
--------------

"কণিকা" কাব্যে রবীন্দ্রনাথের তাত্ত্বিক দৃষ্টিভঙ্গির প্রকাশ পেয়েছে। এই গ্রন্থের অধিকাংশ কবিতাই নীতিশিক্ষামূলক। এতে সংস্কৃত কাব্য সুভাষিতাবলীর প্রভাব রয়েছে।

তথ্যসূত্র
---------


1. 1 2 3  বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান।
2. 1 2 3  "রবীন্দ্রনাথ ঠাকুর"। *Bengali Grammar । বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-২৬।
3. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-২৬।
4. ↑  "কণিকা,১ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-২৬।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***কণিকা***

* rabindra-rachanabali.nltr.org
**কনকচূড়া** (বৈজ্ঞানিক নাম: peltophorum pterocarpum) লেগুমিনোসি গোত্রের অন্তর্ভুক্ত উদ্ভিদ। এটি চারপাশে শাখা-প্রশাখা ছড়িয়ে দিয়ে বেড়ে ওঠে। পাতা যৌগিক। গাছ ও পাতার আকৃতি কৃষ্ণচূড়াগাছের মতোই। কনকচূড়ার শীতের শেষভাগে পাতা ঝরে যায়। গ্রীষ্মে নতুন কচি পাতা আর ফুলে ফুলে ভরে ওঠে। ফুলে পাপড়ির সংখ্যা পাঁচটি ও পাপড়িগুলো কুঞ্চিত। ফুল ফোটে শাখার ডগার লম্বা মঞ্জরিতে।

আদি নিবাস
---------

কনকচূড়ার আদি নিবাস শ্রীলঙ্কা, আন্দামান, মালয়েশিয়া, অস্ট্রেলিয়া।

আকার
----

The Kalayaan Tree (Tree of Freedom or siar tree, Peltophorum pterocarpum, located near the front of the Malolos Cathedral).
কনকচূড়ার আকৃতি বিরাট। প্রায় ২০ মিটার উঁচু। এরা শাখায়িত পত্রমোচি, বড় গাছ। পাতা কালচে সবুজ ও রুক্ষ। প্রধান কাণ্ড খাড়া, ধূসর বর্ণ ও মসৃণ। পাতা দ্বিপক্ষল, যৌগিক। শাখার আগায় দীর্ঘমঞ্জরিতে হলুদ ফুল হয়। গ্রীষ্মের শুরুর ফুল খুবই সুন্দর। এদের ফল তামাটে। *Peltophorum* অর্থ ঢালবাহী; ঢালের মতো ফলের আকৃতির জন্য এই নামকরণ। ফুলের পর গুচ্ছ গুচ্ছ ফলে গাছ ভরে উঠে। বীজ ১-৩টি। বীজে চাষ করা যায়। বসন্তে মুকুলিত হওয়ার আগেই এদের কচি পাতার সবুজে গাছ সম্পূর্ণ ভরে যায়। পত্রাক্ষ রোমশ এবং পত্রিকার ফুল গাঢ় হলুদ, মৃদু সুগন্ধি এবং শাখায়িত মঞ্জরি ঊর্ধ্বমুখী। গ্রীষ্মের শুরু প্রস্ফুটনের কাল। বীজ থেকে সহজেই চারা জন্মে। ছায়াতরু হিসাবেও কনকচূড়া সমাদরযোগ্য। সারা বর্ষাকালে কয়েক বার বিক্ষিপ্তভাবে ফুল ফোটে।

ফুল
---

ফুল উজ্জ্বল কমলা রঙের ও সুরভিময়, দূর থেকে হলুদ দেখায়। বিরাট দ্বিপক্ষল পাতা, শাখায়িত দীর্ঘ হলুদ পুষ্পমঞ্জরি এবং চ্যাপ্টা তামাটে ফলের প্রাচুর্যতা দিয়ে কনকচূড়া চিনা যায়।

ফল
--

শিমের মতো কনকচূড়ার ফল।শিমের মতো কনকচূড়ার ফল।
কনকচূড়ার ফল শিমের মতো, কৃষ্ণচূড়ার ফলের মতো বিশালাকৃতির নয়। দুই থেকে ছয় সেন্টিমিটার লম্বা হয় ও রং তামাটে। ফুলের মতো ফলও প্রচুর হয়।

কাঠ
---

কাঠ তেমন দামী নয়, সারাংশ আসবাবপত্রে ব্যবহৃত হয়।

গ্যালারি
--------

* Follaje y flores Follaje y flores
* Árboles Árboles
* 
* 
* 

* Feuilles et fleursFeuilles et fleurs
* FeuillesFeuilles
* Planche botaniquePlanche botanique
* Peltophorum pterocarpum (habit and city bus in background). Location: Oahu, Ala Moana Beach ParkPeltophorum pterocarpum (habit and city bus in background). Location: Oahu, Ala Moana Beach Park
* Flower, buds, leaves, fruit and squirrel in Kolkata, India where it is known by the name Radhachura in contrast with the reddish Krishnachura or Delonix RegiaFlower, buds, leaves, fruit and squirrel in Kolkata, India where it is known by the name *Radhachura* in contrast with the reddish *Krishnachura* or Delonix Regia

তথ্যসূত্র
---------

1. 1 2 3 4 5  *রোদ ঝলমলে দিনে কনকচূড়া[*স্থায়ীভাবে অকার্যকর সংযোগ*]*,আশীষ-উর-রহমান , দৈনিক প্রথম আলো। ঢাকা থেকে প্রকাশের তারিখ: ১৭-০৫-২০১১ খ্রিস্টাব্দ।
2. 1 2 3 4 5  *মনোমুগ্ধকর কনকচূড়া  ওয়েব্যাক মেশিনে আর্কাইভকৃত ১০ মার্চ ২০২২ তারিখে*, শেখর রায়, দৈনিক ডেসটিনি। ঢাকা থেকে প্রকাশের তারিখ: ১৭ মে ২০১০ খ্রিস্টাব্দ।
3. ↑  দ্বিজেন শর্মা, *ফুলগুলি যেন কথা*, বাংলা একাডেমী, ঢাকা, ডিসেম্বর ২০০৩, পৃষ্ঠা-১৬।
একটি কীবোর্ড
**কন্ট্রোল-সি** একটি সাধারণ কম্পিউটার নির্দেশনা। এটি বেশিরভাগ কম্পিউটার কীবোর্ডগুলিতে `Ctrl` বাটন চেপে ধরে `C` বাটন টিপে তৈরি হয়।

গ্রাফিক্যাল ইউজার ইন্টারফেসের পরিবেশগুলিতে সক্রিয় প্রোগ্রাম নিয়ন্ত্রণ করার জন্য কন্ট্রোল কী ব্যবহার করে, কন্ট্রোল-সি প্রায়ই ক্লিপবোর্ডে হাইলাইট করা টেক্সট অনুলিপি করতে ব্যবহৃত হয়। অনেক কমান্ড-লাইন ইন্টারফেস এনভায়রনমেন্টগুলিতে, কন্ট্রোল-সিটি বর্তমান টাস্কটি বাতিল করতে এবং ব্যবহারকারীর নিয়ন্ত্রণ পুনরায় পেতে ব্যবহার করা হয়। এটি একটি বিশেষ ক্রম যা অপারেটিং সিস্টেমটিকে সক্রিয় প্রোগ্রামে একটি সিগন্যাল পাঠায়। সাধারণত সিগন্যালটি এটি শেষ হয়ে যায়, তবে প্রোগ্রামটি "ধরা" এবং অন্য কিছু করতে পারে, সাধারণত ব্যবহারকারীকে নিয়ন্ত্রণ ফিরে দেয়।

গ্রাফিকাল পরিবেশে
-----------------

**কন্ট্রোল-সি** কীবোর্ড এ কর্মসূচি ডিজাইনার দ্বারা নির্বাচিত সিকোয়েন্স জেরক্স পিএআরসি নিয়ন্ত্রণ করতে টেক্সট সম্পাদনা, সঙ্গে কন্ট্রোল-জেড (পূর্বাবস্থায় ফিরুন), কন্ট্রোল- এক্স (কাটা), জন্য কন্ট্রোল-ভি (পেস্ট), এবং জন্য কন্ট্রোল-পি (ছাপা). প্রথম চারটি অক্ষর মান কীবোর্ডের নিচের সারির বাম প্রান্তে এবং উপরের ডান দিকে P টি একসঙ্গে অবস্থিত। ম্যাকিন্টশ কম্পিউটারগুলির সমতুল্য কী সমন্বয় **কমান্ড- সি**।

কমান্ড লাইন পরিবেশে
-------------------

কন্ট্রোল-সি একটি অপ্ট্ট কমান্ডটি টিপস -২০ এবং টপস-১০ দ্বারা জনপ্রিয় করা হয় এবং ইউনিক্স সহ অন্যান্য সিস্টেম দ্বারা গৃহীত হয়। এটি ডিজিটাল সরঞ্জাম অপারেটিং সিস্টেমগুলি দ্বারা গৃহীত হয়েছিল, যার থেকে এটি সিপি/এম তে এবং এমএস-ডস এবং মাইক্রোসফ্ট উইন্ডোজগুলিতে কপি করা হয়েছিল। পোসিক্স সিস্টেমে, ক্রম সক্রিয় প্রোগ্রামকে সিগেন্ট, বাধা সংকেত গ্রহণ করে। প্রোগ্রামটি কীভাবে এই শর্তটি পরিচালনা করতে হয় তা নির্দিষ্ট করে না, এটি বাতিল করা হয়। সাধারণত একটি প্রোগ্রাম যা একটি সিগেন্ট হ্যান্ডেল *করে* তা এখনও নিজেকে বিনষ্ট করবে, অথবা কমপক্ষে এটির মধ্যে চলমান কাজটি বন্ধ করে দেবে।

আরো দেখুন
---------

* C0 এবং C1 নিয়ন্ত্রণ কোড
* কন্ট্রোল-ডি
* কন্ট্রোল-ভি
* কন্ট্রোল- এক্স
* কন্ট্রোল- জেড
* কন্ট্রোল- \
* কীবোর্ড শর্টকাট

তথ্যসূত্র
---------

1. ↑  "How To Remember "Cut | Copy | Paste" Keyboard Shortcuts"। *www.waynet.org*। সংগ্রহের তারিখ ২০১৯-০৭-২৫।
2. ↑  "Get Ctrl+C"। *Microsoft Store* (ইংরেজি ভাষায়)। সংগ্রহের তারিখ ২০১৯-০৭-২৫।
3. ↑  content, Tim Fisher Tim Fisher has 30+ years' professional technology support experience He writes troubleshooting; Lifewire, is the General Manager of। "What Is Ctrl-C Used for in Windows?"। *Lifewire* (ইংরেজি ভাষায়)। সংগ্রহের তারিখ ২০১৯-০৭-২৫।

বহিঃসংযোগ
---------
```
এই প্রবন্ধটি রাস্পবেরির বিভিন্ন প্রজাতির বর্ণনা করে সম্পাদিত।      
```

রাস্পবেরির ল্যাটিন নাম রুবাস আইডিয়াস।এটি রোসার পরিবার থেকে আগত।গ্রীষ্মের অন্যতম ফল এবং রাস্পবেরি নামে অধিক পরিচিত।বিশ্বের বিভিন্ন দেশে এর চাষাবাদ হয় তবে জার্মানে এর সর্বাধিক চাষ হয়ে থাকে।জ্যাম,সিরাপ,মদ তৈরিতে ব্যবহার হয় এ ফল।এবং এর পাতা থেকে রাস্পবেরি চা তৈরি করা হয়।

রাস্পবেরি(লাল)

উৎপাদন
------

| রাস্পবেরি উৎপাদন – ২০১৮ |
| --- |
| দেশ | উৎপাদন (হাজার টন ) |
|  রাশিয়া | ১১৬ |
|  মেক্সিকো | ১৩০ |
|  সার্বিয়া | ১২৭ |
|  পোল্যান্ড | ১১৬ |
|  যুক্তরাষ্ট্র | ৯৯ |
| **বিশ্ব**  | **৮৭০** |
| উৎস:FAOSTAT of the  জাতিসংঘ  |

Worldwide raspberry yield

চাষাবাদ
-------

অসংখ্য রাস্পবেরি চাষ নির্বাচন করা হয়েছে।

বাণিজ্যিক এবং গার্হস্থ্য চাষের জন্য দুটি ধরনের রাস্পবেরি পাওয়া যায়; গ্রীষ্ম-সহনশীল প্রকারটি দ্বিতীয় বছরের বেতগুলিতে প্রচুর পরিমাণে অপেক্ষাকৃত স্বল্প সময়ের মধ্যে উৎপাদন করে এবং "চিরসবুজ" গাছপালা, যা প্রথম বছরের বেতের এর শেষেও কিছু ফল দেয় গ্রীষ্ম এবং শরৎ, পাশাপাশি দ্বিতীয় বছরের বেতের গ্রীষ্মের ফসল। সেই হিসাবে চিহ্নিত (এজিএম) অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।

উৎপত্তি
-------

রাস্পবেরি নাম এসেছে রাস্পাইস(গোলাপি বর্ণের ওয়াই)থেকে।যার অর্থ দাড়ায় বর্ণিত করা।
হয়তো পুরাতন ইংরেজি অনুযায়ী এর খরখরে উপরিভাগের জন্য এর নাম প্রভাবিত হয়েছিল পুরাতন খরখরে বা রুক্ষ বেরি।

ব্যবহার
-------

প্রজাতি
-------

Rubus crataegifolius (এশিয়ান রাস্পবেরি)

Rubus gunnianus(তাসমানিয় আলপাইন রাস্পবেরি)

Rubus idaeus (লাল রাস্পবেরি বা ইউরোপীয় লাল রাস্পবেরি)

Rubus leucodermis (হোয়াইটবার্ক রাস্পবেরি বা ওয়েস্টার্ন রাস্পবেরি, নীল রাস্পবেরি, কালো রাস্পবেরি)

Rubus occidentalis (কালো রাস্পবেরি) 

Rubus parvifolius ( অস্ট্রেলিয়ান নেটিভ রাস্পবেরি)

Rubus phoenicolasius ( ওয়াইন রাস্পবেরি বা ওয়াইনবেরি )

Rubus rosifolius ( মরিশাস রাস্পবেরি )

Rubus strigosus ( আমেরিকান রেড রাস্পবেরি)

Rubus ellipticus ( হলুদ হিমালয়ান রাস্পবেরি)

রুবসের বেশ কয়েকটি প্রজাতি , যাকে রাস্পবেরিও বলা হয়, অন্যান্য সাবজেনিয়ায় শ্রেণিবদ্ধ করা হয়েছে, যার মধ্যে রয়েছে:

  

Rubus deliciosus (বোল্ডার রাস্পবেরি, সাবজেনাস অ্যানোপ্লোব্যাটাস )

Rubus odoratus (ফুলের রাস্পবেরি, সাবজেনাস অ্যানোপ্লোব্যাটাস )

Rubus nivalis (স্নো রাস্পবেরি, সাবজেনাস চামাইব্যাটাস )

Rubus arcticus (আর্কটিক রাস্পবেরি, সাবজেনাস সাইক্ল্যাকটিস )

Rubus sieboldii ( মলুচা রাস্পবেরি, সাবজেনাস মালাচোব্যাটাস)

চিত্রশালা
---------

জার্মান রাস্পবেরি
রাস্পবেরি(অভ্যন্তরীণ অংশ)
বিভিন্ন রঙের রাস্পবেরি

তথ্যসূত্র
---------

1. ↑  "Production of raspberries in 2018; Pick list by Crops/Regions/Production Quantity"। United Nations, Food and Agriculture Organization Corporate Statistical Database (FAOSTAT)। ২০১৯। সংগ্রহের তারিখ ১৩ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "রাস্পবেরি ফল"।
হীরা ও গারনেটের নেকলেস
**কন্ঠহার** বা **নেকলেস** হল একটি গহনা যা গলায় পরা হয়। নেকলেস মানুষের দ্বারা পরিধান করা প্রাচীনতম ধরনের অলঙ্করণ হতে পারে।  এগুলি প্রায়শই আনুষ্ঠানিক, ধর্মীয়, যাদুবিদ্যায় বা অন্ত্যেষ্টিক্রিয়ার উদ্দেশ্যে পরিধান করা হয় এবং সম্পদ ও মর্যাদার প্রতীক হিসাবেও ব্যবহৃত হয়, কারণ এগুলি সাধারণত মূল্যবান ধাতু ও পাথর দিয়ে তৈরি।

নেকলেসের প্রধান উপাদান হল ব্যান্ড, চেইন বা কর্ড যা গলায় মোড়ানো থাকে। এগুলি প্রায়শই সোনা, রূপা এবং প্ল্যাটিনামের মতো মূল্যবান ধাতুতে বা মিশ্রণে তৈরি করা হয়। নেকলেসগুলিতে প্রায়শই অতিরিক্ত সংযুক্তিগুলি ঝুলানো থাকে বা নেকলেসের মধ্যেই থাকে। এই সংযুক্তিগুলির মধ্যে সাধারণত দুল, লকেট, তাবিজ, ক্রস এবং মূল্যবান এবং আধা-মূল্যবান সামগ্রী যেমন হীরা, মুক্তা, রুবি, পান্না, গারনেট এবং নীলকান্তমণি অন্তর্ভুক্ত থাকে। এগুলি বিভিন্ন ধরনের উপকরণ দিয়ে তৈরি করা হয় এবং অনেক কিছুর জন্য ব্যবহৃত হয় এবং কখনও কখনও পোশাক হিসাবে শ্রেণীবদ্ধ করা হয়।

ঐতিহাসিক নেকলেস
---------------

আরও পড়া
--------

* *Jewelry 7,000 Years* ed. Hugh Tait. আইএসবিএন ০-৮১০৯-৮১০৩-৩.
* *Jewelry Through the Ages* by Guido Gregorietti. আইএসবিএন ০-৮২৮১-০০০৭-১.
* *20,000 Years of Fashion: The History of Costume and Personal Adornment* by Francois Boucher. আইএসবিএন ০-৮১০৯-১৬৯৩-২.

তথ্যসূত্র
---------

1. ↑  Davenport, Cyril (১৯০২)। "Journal of the Society for Arts, Vol. 50, no. 2595": 769–780। জেস্টোর 41335652। ডিওআই:10.2307/41335652।

উইকিমিডিয়া কমন্সে **কন্ঠহার** সংক্রান্ত মিডিয়া রয়েছে।
**কন্নড় বিশ্ববিদ্যালয়**, (**হাম্পি কন্নড় বিশ্ববিদ্যালয়** বা **হাম্পি বিশ্ববিদ্যালয়** বা **কন্নড় বিশ্ববিদ্যালয়, হাম্পিও** নামেও পরিচিত) কর্ণাটকের হাম্পিতে অবস্থিত একটি গবেষণা-ভিত্তিক সরকারি বিশ্ববিদ্যালয়, যা ১৯৯১ সালে কর্ণাটক সরকারের কন্নড় বিশ্ববিদ্যালয় আইন, ১৯৯১, এর মাধ্যমে প্রতিষ্ঠিত হয়েছিল। কন্নড় ভাষার বিকাশ এবং কর্ণাটকের সাহিত্য, ঐতিহ্য, সংস্কৃতি এবং লোককাহিনীকে উন্নীত করার লক্ষ্যে বিশ্ববিদ্যালয়টি প্রতিষ্ঠা করা হয়। বিশ্ববিদ্যালয়টি প্রতি বছর "নাদোজা" নামে একটি পুরস্কার প্রদান করে, যা ডক্টর অব লেটার্স (ডি. লিট.) ডিগ্রির সমতুল্য। বিভিন্ন ক্ষেত্রে অবদানের জন্য বিশিষ্ট ব্যক্তিত্বদের বিশ্ববিদ্যালয় কর্তৃক প্রবর্তিত পুরস্কারটি প্রদান করা হয়।

তথ্যসূত্র
---------

1. ↑  "Archived copy" (পিডিএফ)। ১৭ জুন ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ অক্টোবর ২০১২।
2. ↑  "6 get Nadoja awards | Deccan Herald"।

বহিঃসংযোগ
---------

* কন্নড় বিশ্ববিদ্যালয়ের অফিসিয়াল ওয়েবসাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**কথা রত্নাকর** হল ড° ধ্রুবজ্যোতি বরা দ্বারা রচিত একটি উপন্যাস। স্বাধীনতার উত্তর কালে, অসমের পিছিয়েপড়া সমাজের একটি অনুন্নত সম্প্রদায়ের জীবনকে কেন্দ্র করে সমাজবাদী রাজনৈতিক আন্দোলন এবং মহাপুরুষীয়া ধর্মের প্রভাবে হওয়া পরিবর্তন বর্ণিত হয়েছে এই উপন্যাসটিতে। দৈনিক জনসাধারণ কাগজ পর্যায়ক্রমে প্রকাশিত এই উপন্যাসটির প্রথম প্রকাশ হয় ২০০৭ সালে। কথা রত্নাকর ২০০৯ সালের সাহিত্য অকাডেমি পুরস্কার লাভ করে।

কাহিনীর সারাংশ
--------------

কথা রত্নাকর বিস্তৃত পটভূমিতে রচিত একটি উপন্যাস। অতিকথা রূপকথায় পরিপূর্ণ আসামের গ্রাম্য জীবনের সুখ দুঃখ, হিংসা অসূয়া প্রেম ভালবাসায় নিহিত হয়ে থাকা মানবীয় প্রবৃত্তি এবং আসামের বর্ণিল নৈসর্গ উজ্জীবিত হয়ে উঠেছে কাহিনীকারের লেখনিতে।
বইটির কাহিনীটি তিনটি খণ্ডে রচিত।

সমালোচনা
--------

*কথা রত্নাকর* এক সফল উপন্যাস হিসাবে পরিগণিত হয়েছে। সাহিত্য অকাডেমি পুরস্কার লাভ করার আগেই গ্রন্থটি তিনবার পুনর্মুদ্রণ করতে হয়েছিল। বিশিষ্ট সাহিত্যিক নলিনীধর ভট্টাচার্য লিখেছেন "ঔপনিবেশিক কালপর্বের, উজনি আসামের একটি পিছিয়েপড়া কৈবর্ত সমাজের জীবন, পরিবেশ, সুখ-দুঃখ, হাঁসি-কান্না, লোভ, ক্ষোভ, বিদ্রোহ, শিক্ষাহীনতা, জাতিভেদের ঘৃণার আবর্তে দুঃখবরণ, অন্তবের্দনা এবং স্বপ্নের কলাত্মক উপস্থাপন উপন্যাসটির মূল কথা।"

সাহিত্য ডট অর্গে ধ্রুবজ্যোতি শর্মা কথা রত্নাকরের গ্রন্থ আলোচনাতে লিখেছেন "একটি সমাজের ছোট-বড় সকল দিক জুড়ে ছোট-বড় কাহিনীগুলিকে কাহিনীর রূপ দিয়ে ‘কথা রত্নাকর’ যেন এক আধুনিক আখ্যান। গ্রাম্য জীবনে পরিপূর্ণ সুখ-দুঃখ, হিংসা-অসূয়ার বর্ণনায় সম্পূর্ণরূপে সফল ঔপন্যাসিক। প্রেম-ভালবাসা, সহায়তা-সহানুভূতির এক বহুল মিলনভূমি ‘কথা-রত্নাকর’ । মানবীয় প্রবৃত্তিও সুচারুভাবে পরিষ্ফুট হয়েছে উপন্যাসটিতে। শিক্ষাহীন, জাতিভেদ, সাম্প্রদায়িকতা জর্জর পিছিয়েপড়া একটি সমাজের এক সুন্দর বিশ্লেষণ। ক্ষুধা এবং অর্থনৈতিক দৈন্যতা কীভাবে মানুষের প্রবৃত্তিতে হিংসার প্রলেপ ফেলতে পারে তা উপন্যাসটিতে সুন্দরভাবে অঙ্কন করা হয়েছে।"

পুরস্কার এবং সম্মান
-------------------

* "কথা রত্নাকর" ২০০৯ সালের সাহিত্য অকাডেমি পুরস্কার লাভ করে।

তথ্যসূত্র
---------

1. 1 2 3  প্রথম পাতার চতুর্থ পৃষ্ঠা,কথা রত্নাকর
2. ↑  *কথা রত্নাকরের শেষ পৃষ্ঠা*। অন্বেষা। ২০১০। আইএসবিএন 81-89003-23-2।
3. 1 2  "Poets dominate 2009 Sahitya Akademi Awards"। The Hindu। ডিসেম্বর ২৪, ২০০৯। ডিসেম্বর ২৭, ২০০৯ তারিখে মূল থেকে আর্কাইভ করা। সংগ্রহের তারিখ জানুয়ারি ৩০, ২০১৩।
4. ↑  ধ্রুবজ্যোতি শর্মা (১৫ নভেম্বর, ২০১১)। "কথা রত্নাকর (ঔপন্যাসিক - ডঃ ধ্রুবজ্যোতি বরা) গ্রন্থ আলোচনা"। সাহিত্য ডট্‌ অর্গ। ২৭ মে ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি, ২০১৩।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
**কনর ডেভিড কোডি** (ইংরেজি: Conor Coady, ইংরেজি উচ্চারণ: /kˈɒnə kˈə͡ʊdi/; জন্ম: ২৫ ফেব্রুয়ারি ১৯৯৩; **কনর কোডি** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব এভার্টন এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০০৯ সালে, কোডি ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১০ ম্যাচে ১টি গোল করেছেন।

প্রারম্ভিক জীবন
---------------

কনর ডেভিড কোডি ১৯৯৩ সালের ২৫শে ফেব্রুয়ারি তারিখে ইংল্যান্ডের সেন্ট হেলেন্সের জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

কোডি ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০০৯ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় চার বছরে ৩৯ ম্যাচে অংশগ্রহণ করে ১টি গোল এবং একটি শিরোপা জয়লাভ করেছেন।

২০২০ সালের ৮ই সেপ্টেম্বর তারিখে, ২৭ বছর, ৬ মাস ও ১৪ দিন বয়সে, ডান পায়ে ফুটবল খেলায় পারদর্শী কোডি ডেনমার্কের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। ইংল্যান্ডের হয়ে অভিষেকের বছরে কোডি সর্বমোট ৩ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*২৬ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইংল্যান্ড | ২০২০ | ৩ | ১ |
| ২০২১ | ৫ | ০ |
| ২০২২ | ২ | ০ |
| সর্বমোট | ১০ | ১ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **কনর কোডি** সংক্রান্ত মিডিয়া রয়েছে।

* কনর কোডি – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* কনর কোডি – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে কনর কোডি (ইংরেজি) উইকিউপাত্তে এটি সম্পাদনা করুন
* সকারবেসে কনর কোডি (ইংরেজি) উইকিউপাত্তে এটি সম্পাদনা করুন
* বিডিফুটবলে কনর কোডি (ইংরেজি) উইকিউপাত্তে এটি সম্পাদনা করুন
* ইইউ-ফুটবলে কনর কোডি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে কনর কোডি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কনর কোডি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে কনর কোডি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কনর কোডি (ইংরেজি) উইকিউপাত্তে এটি সম্পাদনা করুন
**ওভি** হলো নকিয়ার ইন্টারনেট সেবাসমূহের ব্র্যান্ড। ওভি সেবাসমূহ মোবাইল ফোন, কম্পিউটারের মাধ্যমে ব্যবহার করা যায়। নকিয়া প্রধানত পাঁচটি ক্ষেত্রের উপর আলোকপাত করে; গেম, মানচিত্র, মিডিয়া, বার্তা আদান-প্রদান এবং গান। নকিয়ার লক্ষ্য ওভির মাধ্যমে তৃতীয় পক্ষ ডেভেলপারদেরকে যুক্ত করা। নকিয়া তাদের ওভি সেবাসমূহকে প্ল্যাটফর্মে রূপ দিতে চলেছে।

সেবাসমূহ
--------

### নকিয়া ওভি স্যুইট

### ওভি সিঙ্ক

### ওভি কন্টাক্টস

### ওভি ক্যালেন্ডার

### ওভি স্টোর

২০০৯ সালের মে মাসে ওভি স্টোর সেবা চালু হয়। ওভি অ্যাকাউন্ট ব্যবহারকারীরা এর মাধ্যমে হ্যান্ডসেটে মোবাইল গেম, অ্যাপ্লিকেশন, ভিডিও, ছবি এবং রিংটোন ডাউনলোড করতে পারে। ডিসেম্বর ২০১১ পর্যন্ত ওভি স্টোরে ১,১৬,৫৮৩ অ্যাপ্লিকেশন আছে।

### ওভি ম্যাপস

### ওভি মেইল

ওভি মেইল নকিয়া মোবাইল ফোন ও ডেস্কটপ ব্রাউজার থেকে ব্যবহার করা যায়। ২০০৮ সালের ডিসেম্বরে এর বেটা সংস্করণ মুক্তি পায় এবং ২০০৯ সালের ২০ ফেব্রুয়ারিতে সকল ওভি ব্যবহারকারীর জন্য উন্মুক্ত হয়। প্রথম ছয় মাসেই এতে দশ লক্ষ অ্যাকাউন্ট খোলা হয় এবং এক বছরে তা পঞ্চাশ লক্ষ ছাড়িয়ে যায়। ৩৫টিরও বেশি সিমবিয়ান৪০ এবং সিমবিয়ান৬০ সমর্থিত হ্যান্ডসেটে ওভি মেইল সমর্থন করে। ফায়ারফক্স, অপেরা, গুগল ক্রোম ও ইন্টারনেট এক্সপ্লোরারেও এই মেইল সমর্থন করে।

### ইনস্ট্যান্ট মেসেজিং

নকিয়ার বর্তমান হ্যান্ডসেটসমূহে জনপ্রিয় তাৎক্ষণিক বার্তা সেবাদাতা ছাড়াও ওভি ব্যবহারকারীরা তাদের ওভি অ্যাকাউন্ট এর মাধ্যমেও তাৎক্ষণিক বার্তা আদান-প্রদান করতে পারে।

### ওভি শেয়ার

ওভি শেয়ারের মাধ্যমে ব্যবহারকারীরা ছবি ও ভিডিও আপলোড করতে পারে।

### ওভি ফাইলস

### ওভি মিউজিক স্টোর

ওভি মিউজিক স্টরে ১১ লক্ষেরও বেশি গান রয়েছে।

### ওভি প্লেয়ার

তথ্যসূত্র
---------

1. ↑  http://press.nokia.com
2. ↑  "CES: Nokia CEO says 4.6 bln mobile users, 5 mln Ovi email users"। ৯ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১২।

বহিঃসংযোগ
---------

* ওভি প্রধান পাতা
* ওভি ব্লগ
* ওভি ম্যাগাজিন
* ওভি অনলাইন সহায়তা[*স্থায়ীভাবে অকার্যকর সংযোগ*]
**কদম মোবারক সিটি কর্পোরেশন উচ্চ বিদ্যালয়** হচ্ছে বাংলাদেশের চট্টগ্রাম জেলার চট্টগ্রাম সিটি কর্পোরেশন এলাকায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২৩ সালে।

ইতিহাস
------

এই বিদ্যালয়ের নাম বিশিষ্ট বিদ্যোৎসাহী ও শিক্ষানুরাগী হিসেবে পরিচিত কদম মোবারকের নামানুসারে রাখা হয়। ১৯২৩ সালে এই বিদ্যালয়ের পদযাত্রা প্রথম দিকে মিডল প্রাইমারি স্কুল হিসেবে শুরু হলেও পরবর্তীকালে পরিসর বাড়তে থাকে। ১৯৬৬ সালে প্রাথমিক স্তর আলাদা হয়ে গেলে ১৯৭১ সালে বিদ্যালয়টি পূর্ণাঙ্গ মাধ্যমিক বিদ্যালয়ে রূপান্তরিত হয়।

শিক্ষা কার্যক্রম
----------------

বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়টি একটি শিফটে পরিচালিত হয়।

ইউনিফর্ম
--------

* ছেলেদের সাদা শার্ট     , কালো প্যান্ট     , কালো কেডস্      এবং কালো বেল্ট

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০২০ | এসএসসি | ১১০ | ১০৪ | ৯৪.৫৫ |
| ২০২১ | এসএসসি | ৮৬ | ৮১ | ৯৪.১৯ |
| ২০২২ | এসএসসি | ৯৫ | ৯৪ | ৯৮.৯৫ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. ইংরেজি ক্লাব
2. কম্পিউটার ক্লাব
3. বিজ্ঞান ক্লাব
4. বিতর্ক ক্লাব
5. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* বিএনসিসি
* স্কাউট
* রেড ক্রিসেন্ট

আরো দেখুন
---------

* চট্টগ্রাম সিটি কর্পোরেশন
* চট্টগ্রাম জেলা
* চট্টগ্রাম জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, কদম মোবারক সিটি কর্পোরেশন উচ্চ বিদ্যালয়"। *kmcchs.edu.bd*। সংগ্রহের তারিখ ২০২২-১২-১২।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১২-১২।